CELEX: 32005D0499
Language: lv
Date: 2005-07-12 00:00:00
Title: 2005/499/EK: Komisijas Lēmums (2005. gada 12. jūlijs), ar ko paredz īpašus nosacījumus, kuri reglamentē zvejniecības produktu importu no Bahamu salām (izziņots ar dokumenta numuru K(2005) 2518)   (Dokuments attiecas uz EEZ)

14.7.2005   
            
            
               LV
            
            
               Eiropas Savienības Oficiālais Vēstnesis
            
            
               L 183/99
            
         
      KOMISIJAS LĒMUMS
   
   (2005. gada 12. jūlijs),
   ar ko paredz īpašus nosacījumus, kuri reglamentē zvejniecības produktu importu no Bahamu salām
   (izziņots ar dokumenta numuru K(2005) 2518)
   (Dokuments attiecas uz EEZ)
   (2005/499/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1991. gada 22. jūlija Direktīvu 91/493/EEK, ar ko nosaka veselības nosacījumus zvejniecības produktu ražošanai un laišanai tirgū (1), un jo īpaši tās 11. panta 1. punktu,
   tā kā:
   
               (1)
            
            
               Komisijas vārdā Bahamu salās ir veikta pārbaude, lai pārbaudītu apstākļus, kādos zvejniecības produktus ražo, uzglabā un nosūta uz Kopienu.
            
         
               (2)
            
            
               Prasības Bahamu salu tiesību aktos par zvejniecības produktu veterināro pārbaudi un uzraudzību var uzskatīt par līdzvērtīgām Direktīvā 91/493/EEK noteiktajām.
            
         
               (3)
            
            
               Konkrēti “Department of Fisheries (DF)” spēj efektīvi pārbaudīt spēkā esošo noteikumu īstenošanu.
            
         
               (4)
            
            
               
                  DF sniedza oficiālu apliecinājumu par Direktīvas 91/493/EEK pielikuma V nodaļā norādīto zvejniecības produktu veterinārās pārbaudes un uzraudzības standartu ievērošanu un par tādu higiēnas prasību izpildi, kas līdzvērtīgas minētajā direktīvā noteiktajām.
            
         
               (5)
            
            
               Ir lietderīgi atbilstoši Direktīvai 91/493/EEK paredzēt sīki izstrādātus noteikumus attiecībā uz zvejniecības produktiem, ko importē Kopienā no Bahamu salām.
            
         
               (6)
            
            
               Jāizveido arī apstiprināto uzņēmumu, zivju pārstrādes kuģu un saldētavu saraksts, kā arī tādu saldētājkuģu saraksts, kas aprīkoti saskaņā ar prasībām Padomes 1992. gada 16. jūnija Direktīvā 92/48/EEK, kas nosaka higiēnas prasību minimumu, ko saskaņā ar Direktīvas 91/493/EEK 3. panta 1. punkta a) apakšpunkta i) daļu uz noteiktiem kuģiem piemēro noķertajiem zvejniecības produktiem (2). Šie saraksti jāveido, ņemot vērā DF paziņojumu Komisijai.
            
         
               (7)
            
            
               Šo lēmumu lietderīgi piemērot 45 dienas pēc publicēšanas, paredzot vajadzīgo pārejas laiku.
            
         
               (8)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   “Department of Fisheries (DF)” ir Bahamu salu kompetentā iestāde, kas pārbauda un apliecina zvejniecības produktu atbilstību Direktīvas 91/493/EEK prasībām.
   2. pants
   Zvejniecības produkti, kas Kopienā importēti no Bahamu salām, atbilst 3., 4. un 5. pantā noteiktajām prasībām.
   3. pants
   1.   Visiem sūtījumiem pievieno numurētu veselības sertifikāta oriģinālu, kas atbilst I pielikumā iekļautajam paraugam un ir uz vienas lapas, pienācīgi aizpildīts, parakstīts un datēts.
   2.   Veselības sertifikātu sagatavo vismaz vienā tās dalībvalsts oficiālajā valodā, kurā veic pārbaudes.
   3.   Veselības sertifikātā ir norādīts DF pārstāvja vārds un uzvārds, amats, paraksts un DF oficiāls zīmogs krāsā, kas atšķiras no citu atzīmju krāsas.
   4. pants
   Zvejniecības produkti ir no II pielikumā uzskaitītajiem apstiprinātajiem uzņēmumiem, zivju pārstrādes kuģiem, saldētavām vai reģistrētiem saldētājkuģiem.
   5. pants
   Izņemot saldētus zvejniecības produktus, kas nav fasēti un ir paredzēti konservētas pārtikas ražošanai, uz visiem iepakojumiem ir vārds “BAHAMU SALAS” un izcelsmes uzņēmuma, zivju pārstrādes kuģa, saldētavas vai saldētājkuģa apstiprinājuma vai reģistrācijas numurs neizdzēšamiem burtiem.
   6. pants
   Šo lēmumu piemēro no 2005. gada 28. augusta.
   7. pants
   Šis lēmums ir adresēts dalībvalstīm.
   
      Briselē, 2005. gada 12. jūlijā
      
         
            Komisijas vārdā —
         
         
            Komisijas loceklis
         
         Markos KYPRIANOU
         
      
   
   
      (1)  OV L 268, 24.9.1991., 15. lpp. Direktīvā jaunākie grozījumi izdarīti ar Regulu (EK) Nr. 806/2003 (OV L 122, 16.5.2003., 1. lpp.).
   
      (2)  OV L 187, 7.7.1992., 41. lpp.
   
      I PIELIKUMS
      VESELĪBAS SERTIFIKĀTS
      zvejniecības produktiem no Bahamu salām, kuri paredzēti eksportam uz Eiropas Kopienu, izņemot gliemenes, adatādaiņus, tunikātus un jūras gliemežus jebkādā veidā
      
         
      
         
   
   
      II PIELIKUMS
      UZŅĒMUMU UN KUĢU SARAKSTS
      
                  Apstiprinājuma Nr.
               
               
                  Nosaukums
               
               
                  Pilsēta, reģions
               
               
                  Apstiprinājuma termiņš
               
               
                  Kategorija
               
            
                  01
               
               
                  Tropic Seafood Ltd
               
               
                  New Providence
               
               
                   
               
               
                  PP
               
            
                  04
               
               
                  Marsh Harbour Exporters & Importers Ltd
               
               
                  Abaco
               
               
                   
               
               
                  PP
               
            
                  08
               
               
                  Ronald’s Seafood Ltd
               
               
                  Eleuthera
               
               
                   
               
               
                  PP
               
            
                  16
               
               
                  Performance Fisheries Ltd
               
               
                  Long Island
               
               
                   
               
               
                  PP
               
            
                  22
               
               
                  Paradise Fisheries Ltd
               
               
                  New Providence
               
               
                   
               
               
                  PP
               
            
                  29
               
               
                  Seafarmer (David Kreiser)
               
               
                  New Providence
               
               
                   
               
               
                  FV
               
            
                  64
               
               
                  Heritage Seafood Ltd
               
               
                  New Providence
               
               
                   
               
               
                  PP
               
            
                  68
               
               
                  Hurricane Shawn (Hurricane Seafoods)
               
               
                  New Providence
               
               
                   
               
               
                  FV
               
            
                  69
               
               
                  Typhoon Kyle (Hurricane Seafoods)
               
               
                  New Providence
               
               
                   
               
               
                  FV
               
            
                  70
               
               
                  Painful Pleasure (Hurricane Seafoods)
               
               
                  New Providence
               
               
                   
               
               
                  FV
               
            
                  71
               
               
                  Turn Me Loose (Hurricane Seafoods)
               
               
                  New Providence
               
               
                   
               
               
                  FV
               
            
                  90
               
               
                  G & L Seafoods
               
               
                  Grand Bahama
               
               
                   
               
               
                  PP
               
            
                  
                     Kategoriju apzīmējumi:
                  
                  
                              FV
                           
                           
                              Zivju pārstrādes kuģis
                           
                        
                              PP
                           
                           
                              Pārstrādes rūpnīca